Gargždų pėsčiųjų viadukas

Gargždų pėsčiųjų viadukas – pėsčiųjų viadukas, stovintis Gargžduose, kertantis senąjį Žemaičių plentą (kelią ) prie rytinio įvažiavimo į miestą, įkalnėje nuo Minijos upės slėnio ir Gargždų tilto. Jis sujungia abipus Tilto gatvės su stačiais šlaitais įsikūrusias Gargždų bažnyčią ir kleboniją su miesto ligonine.
miniatiūra|220px|left|Viadukas nuo miesto centro pusės

Vietinių dar vadinamas Klebono tilteliu.Gargžduose strėlė užkabino klebono tiltelį gargzdai.lt 2024-01-13 Jis buvo pastatytas 1938 m. Tiltelio poreikis atsirado, kai buvo tiesiama dabartinė Tilto g. atkarpa (buvusio Žemaičių plento dalis), mat gilia iškasa gatvė perskyrė senosios klebonijos teritoriją ir buvusią jungtį tarp klebonijos sodybos ir bažnyčios pastatų. Siekiant palengvinti klebono ir kitų bažnyčios tarnų judėjimą tarp bažnyčios ir klebonijos, kurioje jie gyveno, buvo nutiestas pėsčiųjų viadukas. 1968 m. Gargždų ligoninę perkėlus iš Žemaitės g. į buvusios klebonijos sodybos vietą, Klebono tiltelis tapo pėsčiųjų jungtimi tarp Gargždų ligoninės ir bažnyčios. Tai buvo pirmas tarpukario pėsčiųjų viadukas per magistralinį kelią. Regioninės reikšmės inžinerinis paminklas, nuo 1993 m. įrašytas į LR Kultūros vertybių registrą.

2017 m. buvo rengiamasi kapitaliniam statinio remontui pagal UAB „Plentprojekto“ parengtą techninio darbo projektą. Gyventojai jau skundėsi kritine viaduko būkle, krentančiomis konstrukcijomis, nes ne kartą statinį kliudė ir apdaužė pravažiuojančios didelių gabaritų transporto priemonės su kroviniais.Kapitalinio remonto netrukus sulauks pėsčiųjų viadukas mano-gargzdai.lt

2022 m. buvo numatyta restauruoti gelžbetonines viaduko konstrukcijas, dangą ir laiptus, įrengti vandens nuleidimo sistemą, nudažyti gelžbetonines konstrukcijas ir turėklus bei atlikti kitus būtinus darbus. Tuo pat metu tvarkoma Tilto gatvė, įrengiamas pėsčiųjų ir dviračių takas.Bus sutvarkytas Gargždų pėsčiųjų viadukas (Klaipėdos raj. savivaldybės informacija)

 Konstrukcija 

Viadukas gelžbetoninės konstrukcijos, originalaus silueto, vieno tarpsnio, iškilęs ant dviejų atramų. Jo ilgis – 21 m, plotis – 2 m, aukštis – 5 m, atstumas tarp laikančių atramų – 12 m. Įrengti betoniniai laipteliai abiejuose viaduko galuose, metalo turėklai, lieto betono danga viršutinėje dalyje.

 Šaltiniai 

 Nuorodos 


 Žemaičių plento VII distancijos liepto per plentą ties Gargždais projektas LCVA, f. 390, ap. 5, b. 587, l. 225

Kategorija:Gargždai
Kategorija:Lietuvos viadukai
Kategorija:Lietuvos pėsčiųjų tiltai
Kategorija:Klaipėdos rajono paveldas
Kategorija:Klaipėdos rajono tiltai